偈二十四首  其一七
作者：釋守卓
朝代：宋

paragraphs: 生死即涅槃，涅槃即生死。
全迷即全悟，全死即全生。
魔佛齊平，孰爲非道。
又須知生死非涅槃，涅槃非生死。
無生死而不顯涅槃，無涅槃而不度生死。
法法顯然，塵塵自離。
到者裏，更須有轉身一路。
若也轉得，枯木枝頭，別迎春色。
踢倒鐵圍山，踏翻生死海。
從教月色和雲白，管取春來草又青。